אואהו

סמל האי, הצבע הצהוב, הפרח סידה
הדלקת הפנסים בשעת השקיעה באי אואהו
אוֹאַהוּ (באנגלית: Oʻahu; בשפת הוואי: Oʻahu<ref></ref>), אי במדינת הוואי, השלישי בגודלו בשרשרת האיים של מדינת הוואי. הוא האי המאוכלס ביותר<ref name=":0"></ref> והמתוייר ביותר. עיר הבירה של הוואי היא הונולולו שוכנת בתחומו וממוקמת לאורך החוף הדרום-מזרחי. באי קיימות אטרקציות תיירותיות רבות.

== אטימולוגיה ==
פירוש השם אוֹאַהוּ הוא ״מקום מפגש״,<ref name=":0" /> והוא מכונה גם ״הלב של הוואי״.<ref name=":0" /> מגלה הארצות ג׳יימס קוק שנחת באי קאואיי (הרביעי בגודלו) לראשונה,<ref></ref> כינה את האי O-ahoo.<ref name=":4"></ref><ref>קיים הבדל עיקרי בשמות המופיעים בהוואי לעומת שמות המקומות והאתרים הקיימים בארצות הברית. 86 אחוז מהשמות בהוואי הגיע מהאוכלוסייה האבוריג׳ינית, בעוד שבארצות הברית שמות היישובים והאתרים השונים הגיעו ממקומות שונים ובעיקר מאירופה.

</ref>

== מידע כללי ==
באוהאו קיימים חופי ים עם חול לבן ומים בצבע טורקיז, הרי געש וצמחייה ירוקה עשירה. הפסגה הגבוהה ביותר היא הר קא׳אלה (Ka`ala).<ref name=":2"></ref>

הונולולו, עיר הבירה, היא העיר הגדולה ביותר.<ref name=":1"></ref> ובנוסף לה הערים: קיילואה (Kailua), קאנאוה (Kaneoh), וואיהוואה (Wahiawa).<ref name=":9"></ref>

צפון האי מרוחק כשעה נסיעה מוואיקיקי, וקיימת בו רצועת חוף שמושכת בחורף את טובי הגולשים בעולם לגלישה על הגלים הגבוהים.<ref name=":11" /> בנוסף ניתן לטייל באזור ברחובות עיירת הגלישה ההיסטורית הלאואה (Haleʻiwa).<ref name=":11"></ref>

האי התפרסם בשל המתקפה היפנית על פרל הארבור שהביאה לכניסתה של ארצות הברית למלחמת העולם השנייה.<ref name=":2" /> וכן בשל סדרת הטלוויזיה ״הוואי חמש אפס״.

סמלי האי: הצבע הצהוב והפרח סידה (Sida fallax).<ref></ref>

=== אוכלוסייה ===
מעל 75 אחוז מתושבי הוואי מתגוררים באוהאו<ref name=":5"></ref> המכונה גם ״מחוז הונולולו״. מספרם לפי מפקד האוכלוסין האמריקאי (census) נכון לשנת 2022/2023) למעלה מ-980,080.<ref name=":1" /> הם מתחלקים ללבנים (476,162), יפנים (230,044), פיליפינים (275,728), ילידים (239,655), סינים (170,684), קוריאנים (41,352).<ref></ref>

=== גאוגרפיה ===
האי אוהאו נמצא בין האיים קאואיי בצפון-מערב ומולוקאי בדרום מזרח. הוא אחד משרשרת האיים של הוואי ושייך למחוז הונולולו.<ref name=":9" /> שטחו כ-600 מיילים רבועים (1,553.9 קמ"ר),<ref name=":2" /> כאשר אורכו מצפון לדרום הוא 71 ק״מ ורוחבו 48 ק״מ ממזרח למערב.<ref name=":16"></ref> אורכו של קו החוף הוא 365 ק״מ.<ref name=":16" />

באי, שתי קבוצות רכסי הרים המקבילים אחד לשני כאשר מישור אוהאו מפריד ביניהם:<ref name=":9" />

(1) רכס קולאו (Koolau), המשתרע על 34 ק״מ, גובה הפסגות הממוצע שלו הוא 2,500 רגל (762 מ׳).<ref></ref>

(2) רכס וואיאנה (Waianae),<ref name=":9" /> שנוצר לפני כ-3 מיליון שנים, כולל בתוכו את ההר הגבוה ביותר באי - הר קא׳אלה, שגובהו 1220 מ׳.<ref></ref> הרכס פונה לרוחות הסחר המביאות איתן לחות, ולכן הצד הזה של אוהאו הוא ירוק ושופע עם יערות גשם ומפלים.<ref name=":16" />

בנוסף לשני רכסי ההרים הללו, קיימים באי הרי געש קטנים שנעלמו. הר געש מסוג זה הוא מכתש היהלום (Diamond Head), הנמצא בקצה המזרחי של ואיקיקי והרי הגעש הקטנים Punchbowl ו-Koko Head.<ref name=":16" />

האי מחולק לחמישה אזורים עיקריים: הונולולו הכולל את ואיקיקי, החוף הצפוני, מרכז אואהו,<ref name=":16" /> חוף ווינדוורד

(Windward Coast) וחוף ליווארד (Leeward Coast).<ref></ref> דרום האי שהוא מחוז הונולולו הוא המאוכלס ביותר.<ref name=":16" />

=== אקלים ===
באוהאו קיימות שתי עונות: חורף וקיץ,<ref name=":13" /> והטמפרטורה הממוצעת בו נעה סביב 21–29 מעלות צלזיוס. בחודשים יוני-אוקטובר, הטמפרטורה נעה בין 32-30 מעלות צלזיוס, ובחורף הטמפרטורה היא בסביבות 20–26 מעלות צלזיוס.<ref name=":13" />

האקלים באי הוא מיוחד: בחוף המערבי - בדרך כלל יבש, בעוד שבחוף המזרחי - בדרך כלל לח.<ref name=":14"></ref> זאת כתוצאה מרוחות הסחר (Trade Winds) הנושבות בו, ומגיעות ממזרח למערב וכך מקלות מאוד על הסביבה החמה והלחה באי.<ref name=":13"></ref>

האי, בדומה לאיים האחרים בהוואי סובל מפגעי מזג אוויר כמו סופות הוריקן ושיטפונות. לדברי פרופ׳ סטיבן בוזינגר, פרופסור במחלקה למטאורולוגיה באוניברסיטת הוואי, ברוב המקרים, מאז החלו לתעד במאה ה-19 את סופות ההוריקן, לא ספג האי מכות חזקות מסופות ההוריקן בשל דפוס מזג האוויר השורר בו, רכסי ההרים שבו וכן מזל. זה לא אומר שהאי לא ספג מכות חזקות, לרוב הקיפו ההוריקנים את האי ופגעו באיים אחרים (קאואיי, או באי הוואי המכונה גם ״האי הגדול״).<ref></ref>

בחודש יולי 2020, תועדה אחת מסופות ההוריקן שפגעו באוהו, הוריקן דגלאס (Hurricane Douglas). לפי החזאים שצפו את בואו של ההוריקן, נראה היה שהסופה מתקרבת ופונה ישירות לחופו הצפוני של האי, אך היא חלפה מעט צפונה, והביאה איתה גשם כבד ורוחות חזקות. הוריקן דגלאס היה סופת ההוריקן הקרובה ביותר לאוהאו שתועדה בהיסטוריה.<ref name=":15" />

שיטפונות מגיעים לאי מהאוקיינוס בעת גאות ושפל, בחודשי החורף - אוקטובר-פברואר, כאשר הגלים הגדולים מגיעים מהאוקיינוס ויוצרים הצפות, וכן מהנהרות והנחלים החוצים את ההרים וזורמים לים. הם עשויים להציף שטחים רבים, במיוחד בתקופת הגשמים החזקים.<ref name=":15"></ref>

בחודשים נובמבר-פברואר כאשר מתחילה עונת הגלים הגדולים בחוף הצפוני מתקיימות בו תחרויות גלישה בחודשים נובמבר- דצמבר. בתקופת הקיץ, שוככים הגלים הגבוהים, והופכים לגלים נמוכים.<ref name=":14" />

=== עיר הבירה ===
הונולולו בירת הוואי, נמצאת בחוף הדרום-מזרחי של האי, ומחצית מתושביו מתגוררים בה.<ref name=":5" /> הונולולו היא עיר מודרנית ותוססת הנחשבת עיר מחוז ובתוכה קיימים המרכז הכלכלי, המסחרי והשלטוני של המדינה. יחד עם המודרניזציה ניתן לפגוש בה גם את התרבות הפולינזית. שתי התרבויות, המודרנית והפולינזית בעיר משתלבות אחת בשנייה.<ref name=":5" />סמל העיר הונולולובעיר ממוקם הקמפוס המרכזי של אוניברסיטת הוואי,<ref name=":9" /> המכונה אוניברסיטת הוואי במנואה (University of Hawaiʻi at Mānoa).<ref></ref>
היא משמשת צומת מרכזית לטיסות החוצות את האוקיינוס השקט וכן לטיסות מארצות הברית לאיים השכנים.<ref name=":5" />

הונולולו כוללת בתוכה את אחת השכונות המתויירות ביותר בהוואי - ואיקיקי הנמצאת בדרום מערב העיר ומשתרעת על 4 ק״מ, עם חופי ים בעלי חול לבן ומים שקטים וצלולים, ומספר רב של בתי מלון.<ref name=":5" />

== היסטוריה ==
בשנת 500 לספירה לערך הגיעו לאוהאו תושבי טהיטי והקימו במקום יישובי קבע. מלך האי הוואי קאמהאמאה הראשון (Kamehameha I), שהגיע מ"האי הגדול" (Big Island) עם צי של סירות קאנו, כבש את אוהאו, ואיחד את איי הוואי. בשנת 1845, הועברה בירת הממלכה מלהאינה (Lahaina) אשר באי מאואי (Maui), להונולולו באוהאו. בשנת 1893, הודחה המלכה ליליאוקאלאני (Liliuokalani), ושרשרת האיים סופחה בשנת 1898 לארצות הברית.<ref name=":9" />

22% משטח האי משמש את צבא ארצות הברית,<ref name=":12"></ref> ובמאה ה-20 הפך האי למרכז הצי של צבא ארצות הברית באוקיינוס השקט.<ref name=":9" /> בין הבסיסים שהוקמו באי היו בסיס פרל הארבור ופורט קמהאמהה שהותקפו על ידי היפנים במלחמת העולם השנייה.<ref name=":9" />

== כלכלה ==
תושבי האי מתפרנסים בעיקר מתיירות, כאשר קרוב ל-5 מיליון תיירים מגיעים אליו מדי שנה.<ref name=":5" /> בחודש אפריל 2023, החל בית המחוקקים של הוואי לדון באישור חקיקה בנושא ״עמלת השפעת מבקרים״, לתיירים המגיעים מחוץ להוואי. עמלה זו תיגבה מכל תייר במטרה להשקיע במשאבי התרבות והטבע של האי.<ref></ref> בנוסף, תורמים לכלכלת האי גם המתקנים הצבאיים המפוזרים בו וכן ענף גידול האננס.<ref name=":9" />

== תחבורה ==
התחבורה הציבורית באי טובה, והאוטובוסים של חברת The Bus מגיעים לכל מקום באי.<ref name=":7"></ref> בנוסף ניתן לשכור רכב או אופניים ולטייל באי.<ref name=":7" />

== פעילויות ספורט וטבע ==
באוהאו ניתן למצוא מגוון רחב של פעילויות ספורט וטבע: גלישה בים (האי נחשב כמרכז לגלישת הגלים בארצות הברית<ref name=":5" />), גלישת רוח, בילויים על חוף הים, אפשרות לטיולים בין הנופים השונים, ואטרקציות נוספות.<ref name=":0" />

=== חופי הים ===
באוהאו מגוון גדול של חופי ים, חלקם חופים שקטים עם חול לבן ומי טורקיז, לאגונות וריפים שבהם מגיעים צוללנים לצלול, וחופים עם גלי ענק המתנפצים אל החוף בעוצמה כאשר גולשי גלים מכל העולם מגיעים אליהם.<ref name=":5" />

החופים באי הם חופים ציבוריים, מסומנים היטב וקיים שילוט ברור העוזר למצוא אותם.<ref name=":5" />בחלקם אין מציל באופן קבוע, וברובם קיימים שירותים מסודרים, מקלחות וחנייה. בסופי שבוע ובעונת התיירות קשה למצוא חנייה במיוחד בחופים הפופולריים כמו חופי ואיקיקי. החופים בחלק הדרום מערבי של האי הם החופים השקטים ביותר. החופים בחלקו הצפוני של האי שקטים מאוד בקיץ, אולם בחורף הם סוערים מאוד כאשר גלי ענק מגיעים אל החוף.<ref name=":5" /> בחופים הדרומיים של האי, הים סוער מאוד בקיץ ויש בו זרמים חזקים וגלים קצרים הנשברים בעוצמה אל החוף. אך קיימים מספר חופים המוגנים על ידי שוברי גלים טבעיים למשל חוף האנאומה הממוקם בדרום האי הנמצא במפרץ מוגן ומתאים לצלילה ושנירקול.<ref name=":5" />
מבט על מפרץ האנאומה
מפרץ האנאומה (Hanauma Bay) מוגדר כשמורת טבע, הואיל והוא נמצא באדמה וולקנית שיש בה מערכת אקולוגית ימית נדירה.<ref name=":6" /> תיירים המגיעים לעשות שנורקלינג או לבקר בשמורה, חייבים לשלם תשלום נוסף שהחל במאי 2022, במטרה להפחית את עומס המטיילים ולהגן על משאבי הטבע של האי. מס זה ניגבה גם מתיירים המגיעים לביקור במכתש ראש היהלום (Diamond Head).<ref name=":8"></ref>

=== גלישה בים ===
גלישה בים היא אחת מענפי הספורט המפורסמים והפופולריים באואהו. בעונת החורף, בחודשים נובמבר-פברואר, מתנפצים אל החוף הצפוני שאורכו למעלה מ-7 ק״מ,<ref></ref> גלים גבוהים מאוד היכולים להגיע לגובה של 30 רגל ואף יותר.<ref name=":8" /> בתקופה זו נערכות תחרויות גלישת גלים כאשר מגיעים אליהן הספורטאים הטובים בעולם במקצוע זה.<ref name=":8" /> בעונת הקיץ שוככים הגלים הגבוהים וניתן ללמוד לגלוש.<ref name=":8" />
גלישת גלים בחוף הצפוני

=== פארק המים Hawaiian Waters ===
פארק מים שיש בו מגלשות מים, בריכות גלים וכו׳. יש בו כ-14 מתקני מים.<ref name=":2" />

=== גלישת רוח ===
אטרקציה נוספת של פעילות ספורטיבית באי היא גלישת רוח (Sailboarding), בעיקר בחלקו המזרחי של האי.<ref name=":6" /> גלישת הרוח משלבת בין שיט לגלישה, והיא מוגבלת לשני אזורים באוהו: חוף קאהילואה (Kailua Beach) וחוף לאניקאי (Lanikai Beach).<ref></ref>

=== טיולים בטבע ===
האי מציע עשרות אפשרויות טיול לכל רמות המיומנות: טיולים למיטיבי לכת, טיולי משפחות וטיולים לבני הגיל השלישי.<ref name=":8" /> בטיולים אלו ניתן לצאת ליערות גשם מקומיים, להתפעל מהנופים השונים, לבקר בפארקים הרבים ועוד.<ref></ref>

=== הגן הבוטני (Hoʻomaluhia Botanical Garden) ===
הגן תוכנן ונבנה על ידי חיל ההנדסה של צבא ארצות הברית במטרה לספק הגנה מפני השיטפונות במקום. שטחו 400 דונם והוא נפתח לקהל הרחב בשנת 1982. הגן ממוקם ב-Kāneʻohe, ומכיל בתוכו צמחים מאזורים טרופיים מרחבי העולם, צמחים נדירים וצמחים בסכנת הכחדה.<ref></ref><ref></ref>

== אטרקציות ==
=== פרל הארבור ===
האנדרטה לזכר הספינה אריזונה בפרל הארבור
אנדרטת הספינה אריזונה (USS Arizona Memorial) בהונולולו מוצבת על שרידיה של ספינת המערכה אריזונה, והוקמה לזכרם של החיילים והאזרחים האמריקאים אשר נהרגו ב-7 בדצמבר 1941, בעת התקפת היפנים על הבסיס הימי של ארצות הברית בנמל הפנינים. האנדרטה מהווה חלק מכל המתחם לזכר גבורת החיילים במלחמת העולם השנייה באוקיינוס השקט.<ref name=":17" /> מגיעים אליה בספינה המפליגה בין החוף לאנדרטה.<ref name=":2" /> האנדרטה היא אחת האנדרטאות החשובות והמקודשות ביותר של ארצות הברית.<ref name=":17"></ref> בנוסף לאנדרטה קיים במתחם מוזיאון צבאי.

=== המרכז לתרבות פולינזית (Polynesian Cultural Center) ===
במרכז לתרבות פולינזית ניתן להכיר את התרבות הפולינזית העשירה, במקום הוקמו 6 כפרים אותנטיים המייצגים את התרבויות הייחודיות של האיים: הוואי, פיג׳י, אוטארו, סמואה, טהיטי וטונגה. המרכז משתרע על 42 דונם לאורך חופו הצפוני של האי אוהאו, והוא כולל גם לגונה אשר מתקיימים בה סיורי קאנו. כמו כן מעלים בו תערוכות שונות של אמנים מקומיים.<ref name=":2" /><ref></ref>

=== מוזיאון הבישוף (Bishop Museum) ===
מוזיאון הבישוף נוסד בשנת 1889 על ידי צ׳ארלס ריד בישוף (Charles Reed Bishop), לזכרה של אשתו הנסיכה ברניס פאואי בישוף (Princess Bernice Pauahi Bishop), שהייתה הצאצאית האחרונה למשפחת קאמהאמאה (Kamehameha). במשך השנים הורחב המוזיאון והוא מכיל מספר גדול של חפצים, מסמכים ותצלומים על הוואי ותרבויות אחרות באיי האוקיינוס השקט. במוזיאון קיים אחד האוספים הגדולים בעולם של חפצי תרבות וטבע קדומים. בנוסף, מוצגת בו תערוכה של מזכרות ספורט בהוואי, קיימים בו מרכז הרפתקאות מדע, פלנטריום, ספרייה ומרכז מבקרים.<ref></ref>פסטיבל אלוהה בשנת 2014

=== פסטיבל אלוהה ===
הפסטיבל מתקיים מזה 68 שנים, בשנת 2022 התקיים הפסטיבל בוואיקיקי בשדרות קאלאקאואה (Kalakaua Avenue). הפסטיבל מנציח את התרבות וההיסטוריה של הוואי.<ref name=":3"></ref> הוא מסתיים בתהלוכה ססגונית שבה מופיעים תושבי הוואי עטויים פרחים ורכובים על סוסים המציגים את האמנות המסורתית של רכיבת פא׳ו (pāʻū riding). בין הצועדים להקות שונות ומנהיגים אזרחיים המציגים את רוח האלוהה המאחדת את הקהילה של הוואי.<ref name=":3" />

== סרטים שצולמו באוהו ==
החוף הצפוני (North Shore), 1987; פארק היורה (Jurassic Park & Jurassic World), צולם בחלקו באוהאו בשנים 1993 ו-2015; פרל הארבור (Pearl Harbor), 2001; מוכה אהבה (Punch-Drunk Love) ו-Blue Crush צולמו בשנת 2002; נוכלים בגדול (The Big Bounce), 2004; לשכוח את שרה מרשל (Forgetting Sarah Marshall), הסרט צולם בקליפורניה ובמפרץ הצבים בחוף הצפוני, 2008; הצאצאים (The Descendants), הסרט צולם בחלקו באוהאו ובחלקו באי קוואי בשנת 2011.<ref name=":10"></ref>

==קישורים חיצוניים==

* 
*[https://wehewehe.org/gsdl2.85/cgi-bin/hdict?a=p&p=home&l=en&e=q-11000-00---off-0hdict--00-1----0-10-0---0---0direct-10-ED--4--textpukuielbert%2ctextmamaka-----0-1l--11-en-Zz-1---Zz-1-home-Kauai--00-4-1-00-0--4----0-0-11-00-0utfZz-8-00&q= מילון שפת הוואי]
*מדריך למטייל באוהאו בוויקי-מסע (באנגלית)

==הערות שוליים==

קטגוריה:הוואי: איים
קטגוריה:הוואי: היסטוריה